CELEX: 32018D1281
Language: fi
Date: 2018-09-21 00:00:00
Title: Komission täytäntöönpanopäätös (EU) 2018/1281, annettu 21 päivänä syyskuuta 2018, afrikkalaiseen sikaruttoon liittyvistä tietyistä suojatoimenpiteistä Belgiassa (tiedoksiannettu numerolla C(2018) 6255) (ETA:n kannalta merkityksellinen teksti.)

24.9.2018   
               
               
                  FI
               
               
                  Euroopan unionin virallinen lehti
               
               
                  L 239/18
               
            
         KOMISSION TÄYTÄNTÖÖNPANOPÄÄTÖS (EU) 2018/1281,
         annettu 21 päivänä syyskuuta 2018,
         afrikkalaiseen sikaruttoon liittyvistä tietyistä suojatoimenpiteistä Belgiassa
         
            
               (tiedoksiannettu numerolla C(2018) 6255)
            
         
         (Ainoastaan hollannin- ja ranskankieliset tekstit ovat todistusvoimaisia)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Afrikkalaisen sikaruton puhjetessa luonnonvaraisissa sioissa on olemassa vaara, että taudinaiheuttaja leviää muihin luonnonvaraisiin sikapopulaatioihin ja sikatiloille. Tämän tuloksena se voi levitä yhdestä jäsenvaltiosta toiseen jäsenvaltioon ja kolmansiin maihin elävien sikojen tai niistä saatavien tuotteiden kaupan välityksellä.
                  
               
                     (3)
                  
                  
                     Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 15 artiklassa säädetään erityisesti tietyistä toimenpiteistä, jotka on toteutettava, kun luonnonvaraisissa sioissa vahvistetaan yksi tai useampia afrikkalaisen sikaruton tapauksia.
                  
               
                     (4)
                  
                  
                     Belgia on ilmoittanut komissiolle afrikkalaisen sikaruton ajantasaisesta tilanteesta kyseisen jäsenvaltion Ardennien alueen luonnonvaraisessa sikapopulaatiossa ja määrittänyt direktiivin 2002/60/EY 15 artiklan mukaisesti tartunta-alueen, jolla sovelletaan kyseisen direktiivin 15 artiklassa tarkoitettuja toimenpiteitä.
                  
               
                     (5)
                  
                  
                     Tämän tilanteen pohjalta annettiin komission täytäntöönpanopäätös (EU) 2018/1242 (4).
                  
               
                     (6)
                  
                  
                     Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määrittää unionin tasolla yhteistyössä Belgian kanssa asianomaisessa jäsenvaltiossa sijaitseva afrikkalaisen sikaruton tartunta-alue.
                  
               
                     (7)
                  
                  
                     Tartunta-alue Belgiassa olisi esitettävä tämän päätöksen liitteessä ja aluejaon kesto olisi vahvistettava. Tällä päätöksellä olisi kumottava ja korvattava täytäntöönpanopäätös (EU) 2018/1242.
                  
               
                     (8)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Belgian on varmistettava, että Belgian määrittelemä tartunta-alue, jolla sovelletaan direktiivin 2002/60/EY 15 artiklassa säädettyjä toimenpiteitä, käsittää vähintään tämän päätöksen liitteessä luetellut alueet.
         
         
            2 artikla
            Kumotaan täytäntöönpanopäätös (EU) 2018/1242.
         
         
            3 artikla
            Tätä päätöstä sovelletaan 30 päivään marraskuuta 2018.
         
         
            4 artikla
            Tämä päätös on osoitettu Belgian kuningaskunnalle.
         
         
            Tehty Brysselissä 21 päivänä syyskuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (4)  Komission täytäntöönpanopäätös (EU) 2018/1242, annettu 14 päivänä syyskuuta 2018, afrikkalaiseen sikaruttoon liittyvistä tietyistä väliaikaisista suojatoimenpiteistä Belgiassa (EUVL L 231I, 14.9.2018, s. 1).
      
      
         
            LIITE
            
                        1 artiklassa tarkoitetut tartunta-alueeksi vahvistetut alueet Belgiassa
                     
                     
                        Päivämäärä, johon asti voimassa
                     
                  
                        Tartunta-alue määräytyy myötäpäivään seuraavasti:
                        
                                    —
                                 
                                 
                                    Ranskan vastainen raja
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    Luxemburgin suurherttuakunnan vastainen raja
                                 
                              
                     
                        30. marraskuuta 2018